शिक्षाविद के एल टक्कर ने अपने संबोधन में कहा कि बाबा साहेब भीमराव अंबेडकर ने हमारे देश का संविधान इतना मजबूत बनाया कि जिसकी आज भी पूछे देश व विश्व में चर्चा होती है।उन्होने अधिकारों के साथ साथ कर्तव्यों का पालन करने की भी सीख दी। जीवन ज्योति अस्पताल की निदेशक एवं स्त्री रोग विशेषज्ञ डॉक्टर ज्योति मलिक ने बाबा साहेब के जीवन पर प्रकाश डालते हुए कहा कि हमें आपसी भेदभाव भुलाकर एकजुट रहना होगा यही भारत रत्न डाक्टर भीमराव अंबेडकर को हमारी तरफ से सच्ची श्रद्धांजलि होगी। उन्होंने भविष्य में भी इन निशक्त बच्चों के लिए जीवन ज्योति अस्पताल की ओर से हर संभव मदद करने का संकल्प किया। अपने अध्यक्षीय संबोधन में कुसुम लता ने सभी अतिथियों का स्वागत किया एवं धन्यवाद दिया कि उन्होंने संविधान निर्माता डॉक्टर भीमराव अंबेडकर की जयंती मनाने के लिए उनके स्पेशल स्कूल को यह सौभाग्य मिला यह उनके बच्चों के लिए गर्व की बात है। कार्यक्रम का मंच संचालन समिति के कोषाध्यक्ष बिजेंद्र सिंह ने किया तथा निशक्त बच्चों ने सांस्कृतिक कार्यक्रम प्रस्तुत कर शमां बांध दिया।